చందా నింబ్కర్
చందా నింబ్కర్ 1976లో ఎస్.ఎస్.సి పరీక్షలలో కామర్స్‌లో 3 వ స్థానం గెలుచుకుంది. కామర్స్‌లో విజయం సాధించిన చందా సైన్స్ పరిశోధన సాగించడం విచిత్రం. ఆమె జతువుల సంతానోత్పత్తి గురించిన పరిశోధనలు చేసింది. పరిశోధనల కొరకు ఆమె ప్రశాంతమైన ఫాం ఏర్పరచుకుని కలుషరహిత వాతావరణంలో పూర్తిగా పరిశోధనలలో మునిగిపోయింది. పల్లెసీమలలో ఫాం నిర్మించుకుని అద్భుతమైన వృత్తిని చేస్తూ గొర్రెలు మరియు మేకలలో సంతానోత్పత్తి సమస్యలను అధిగమించడానికి కృషిచేసింది. ఆడిటర్‌గా పనిచేయవలసిన ఆమె సరికొత్త దారిలో ఫాం ఏర్పరచుకుని వృత్తిసాగించడానికి ఆమె విచారించలేదు. 
ఆమెకు సైన్సు పట్లకలిగిన మోహంచేత కామర్స్ డిగ్రీపుచ్చుకున్న తరువాత తిరిగి బి.ఎస్.సి డిగ్రీలో చేరింది. ఆర్ట్స్ డిగ్రీలో ఆమె అధ్యయనం చేసిన గణాంకాలు జతువుల సంతానోత్పత్తికి సహకరించింది. ఇలా మొదటి అధ్యయనం తరువాత వృత్తిపరమైన పరిశోధనలకు ఉపకరించింది. కామర్స్ ఙానం ఆమె బాధ్యత వహించిన శాఖానిర్వహణా బాధ్యతలను సులువుచేసింది. 
సరిగ్గా కామర్స్ డిగ్రీ పూర్తిచేసిన 6 సంవత్సరాల తరువాత ఆమె జంతువుల సంతానోత్పత్తి గురించిన ఒక సంవత్సరం మాస్టర్ డిగ్రీ అధ్యయనం చేయడానికి ఏడింబర్గ్ యూనివర్శిటీలో స్థానం లభించింది. " క్వాంటిటేటివ్ " లేక " స్టాటిస్టికల్ జెనెటిక్స్ " అధ్యయనం ఆమెను ఆనందపరచింది. 
ఎం.ఎస్.సి తరువాత పి.హెచ్.డి తరువాత ఎడింబర్ఘ్ యూనివర్శిటీ నుండి ఉపకారవేతనం లభించింది. సాధారణంగా ఎవరినైనా ఇది ఆకర్షిస్తుంది. అయినప్పటికీ ఆమె తిరిగి స్వదేశానికి వచ్చి ఒక ఫాంలో జతువుల సంతానోత్పత్తి కొరకు కొన్ని సంవత్సరాలు కృషిచేయడం ఆరంభించింది. తరువాత తత్సంబంధిత అంశంలో పి.హెచ్.డి చేయాలని నిర్ణయించుకుంది. పరిశోధన
వృత్తికి సహకరిస్తుందని భావించింది. 1990లో తిరిగి వచ్చి నింబార్క్ అగ్రికల్చరల్ రీసెర్చ్ యూనిట్‌లోని అనిమల్ హస్బెండరీలో పనిచేయడానికి చేరింది. 1968లో ఆమె తండ్రి ఎన్.ఎ.ఆర్.ఐ పరిశోధనా సంస్థను స్థాపించాడు. ఈ సంస్థ పొద్దుతిరుగుడు (సంఫ్లవర్), సా ఫ్లవర్ (కుసుంభ) మరియు జొన్న ( స్వీట్ సొర్ఘం) వంటి వ్యవసాయ ఉత్పత్తులను అధికం చేయడానికి కృషిచేస్తుంది. ఇందులో పనిచేయడం చందా నింబర్క్‌కు ఆసక్తి కలిగించింది. సంస్థ కొంత నిధులను సమకూర్చుకుని ఉత్సాహంగా పనిచేస్తూ ఉంది. 2002లో మరొక రీసెర్చ్ స్కాలర్‌షిప్ అందుకోలేదు. తరువాత 2002లో " ఆస్ట్రేలియన్ సెంటర్ ఫర్ ఇంటర్నేషనల్ అగ్రికల్చరల్ రీసెర్చ్ " నుండి ఆల్‌రైట్ ఫెలోషిప్ రావడం ఆమెను ఆనందపరచింది. తరువాత ఆమె ఆస్ట్రేలియా దేశంలోని ఆర్మిడేల్‌లో ఉన్న " యూనివర్సిటీ ఆఫ్ న్యూ ఇంగ్లాండ్ "లో రీసెర్చ్ చేసింది. జంతువుల సాంతానోత్పత్తి అంశలో " యూనివర్సిటీ ఆఫ్ న్యూ ఇంగ్లాండ్ " ప్రథమస్థానంలో ఉంది. 
తరువాత ఆమె డెక్కని గొర్రెలకు రెండు పిల్లలను ఈనడానికి కావలసిన కృషిచేసి వాటిని అంధ్రప్రదేశ్ మరియు జమ్ముకాశ్మీర్ లోని గొర్రెలకాపరులకు అందచేసే పనిలో నిమజ్నమైంది. 
మాహారాష్ట్రలోని పాల్థన్ సమీపంలో దాదాపు 30 మంది చిన్నతరహా గొర్రెల కాపర్లు ఈ గొర్రెల పెంపకం మరియు అదనపు గొర్రెల పిల్లలను అమ్ముతూ లాభాలు పొందుతున్నారు. 
ఆమె తన గొర్రెలపై పరిశోధనలకు గొర్రెలకాపరులు అందిస్తున్న సహకారాన్ని ఆననదిస్తూ తనవృత్తిలో ముందుకు సాగుతున్నది. గొర్రెల కాపర్లకు అదనంగా శిక్షణ అందించే కార్యక్రమాల్లో పాల్గొంటున్నది. తన పరిశోధనా ఫలితాలను స్వయంగా ప్రజలకు చేర్చడం ఆనందదాయకమైనదని ఆమె భావిస్తుంది. 
ఆమెకు తగినంత ప్రోత్సాహం అందించి, స్వంతంగా స్వతంత్రంగా నిర్ణయించే అధికారం అందించి అలాగే ఆర్థికంగా మానసికంగా అవసరమైన సహాయం అందించి సాకరించిన తల్లితండ్రుల పట్ల ఆమెకున్న కృతఙత ఎనలేనిది. తన పరిశోధనకు అనువైన విధంగా సంస్థను స్థాపించి తనకు సహకరించడమే కాక దీర్ఘకాల పరిశోధనా ప్రణాళికకు అవసరమైన నిధులు పొందడానికి సహకరించిన తండ్రిప్రేమ ఆమె అభివృద్ధికి పునాదులు వేసింది. ఆమె భర్త గవన్ అందించిన అసాధారణమైన సహకారం కూడా ఎన్నటికీ మరువరానిదనీ ఆమె భావిస్తున్నది. ఆమె భర్త ఆమెకు వృత్తి మరియు జీవితం సమతుల్యంగా నడిపించడమెలా అన్నది నేర్చుకున్నానని పేర్కొన్నది. ఆమె " సైంస్ అండ్ టెక్నాలజీ ఇన్నొవేషంస్ ఫర్ రూరల్ డెవలెప్మెంట్ " కొరకు సి.ఎస్.ఐ.ఆర్ అవార్డును అందుకున్నది.